Jonavos miškų urėdija
Jonavos miškų urėdija − viena iš 42 miškų urėdijų Lietuvoje, turto patikėjimo teise valdanti, naudojanti valstybinius miškus, vykdanti juose kompleksinę miškų ūkio veiklą. Bendras visų nuosavybės formų miškų plotas − 36 941 ha. Valstybinės reikšmės miškai − 20 969 ha. Jonavos miškų urėdijoje sudaryti ir įgyvendinami miškų pritaikymo visuomeniniams poreikiams planai. Tobulinant kelių, privažiavimų ir pažintinių takų tinklą miškuose gyventojams sudaromos geresnės sąlygos pailsėti, atgauti jėgas ir naudotis miško gėrybėmis. Administracijos adresas: Miško g. 1, LT-55110, Jonava.